અમરેલી જિલ્લા સહકારી સંઘના ચેરમેન મનિષભાઈ સંઘાણીની ઉપસ્થિતિમાં બાબરા નાગરિક સહકારી બેંક ખાતે શિલ્ડ વિતરણ કાર્યક્રમ અને સહકારી સેમિનાર યોજાઈ ગયો. તા. 14/11થી શરૂ થયેલ 66માં અખિલ ભારતીય સહકાર સપ્તાહના છઠ્ઠા દિવસે આજે અમરેલી જિલ્લા સહકારી સંઘના ચેરમેન મનિષભાઈ સંઘાણી, બાબરા નાગરિક સહકારી બેંકના ચેરમેન મનુભાઈ શેલીયાની ઉપસ્થિતિમાં યુવાનો, મહિલાઓ અને નબળા વર્ગો માટે સહકારી સંસ્થાઓએ વિષયવસ્તુ પર સહકારી સેમિનાર તેમજ સારૂ કામ કરતી જિલ્લાની નાગરિક સહકારી બેંકોમાં બીજા સ્થાને આવેલી બાબરા નાગરિક સહકારી બેંકને ગુજરાત રાજય સહકારી સંઘ દ્વારા તેમજ અમરેલી જિલ્લા સહકારી સંઘના માઘ્યમથી શિલ્ડ તેમજ પ્રમાણપત્ર એનાયત કરવા અંગેનો કાર્યક્રમ યોજાઈ ગયો.